cyanic-selkie/wikianc huggingface dataset:
Armenias geografi
Topografi og drenasje
Omtrent halvparten av Armenias areal på rundt 29 800 kvadratkilometer har en høyde på minst 2 000 meter, og bare 3 % av landet ligger under 650 meter. Det laveste punktet er i dalene til elvene Araks og Debed lengst nord, som har en høyde mellom 390 og 430 meter. Høyden til Lille Kaukasus varierer mellom 2 640 og 3 280 meter. Sørvest for fjellkjeden ligger det armenske platået, som heller sørvestover mot elven Araks og den tyrkiske grensen. Platået inneholder flere mindre fjellkjeder og utdødde vulkaner. Den største av disse vulkanene er Aragats med en høyde på 4 090 meter, som også er det høyeste fjellet i Armenia. De fleste innbyggerne bor i de vestlige og nordvestlige områdene av landet, der de to største byene, Jerevan og Gjumri (som ble kalt Aleksandropol under tsar-perioden), ligger.
Klima
Temperaturene i Armenia varierer stort sett enten som følge av årstidene eller med høyden. Fjellformasjonene hindrer at klimaet påvirkes av luft fra Middelhavet eller Svartehavet, og skaper store årstidsvariasjoner. På det armenske platået er middeltemperaturen om vinteren rundt 0 °C, og midt på sommeren over 25 °C. Den årlige normalnedbøren varierer fra 250 mm i de lavere områdene av Araks til 800 mm i høyere områder. Selv om vintrene er harde her er det vulkanske jordsmonnet svært fruktbart, og Armenia var et av verdens første jordbruksområder.
Miljøproblemer
På midten av 1980-tallet begynte man offentlig å diskutere miljøproblemene i landet, da de første «grønne» gruppene oppstod som følge av den kraftige luftforurensningen i Jerevan, og i kjølvannet av Tsjernobylulykken i 1986. På 1980-tallet kunne man ikke lenger se Ararat, som ligger omtrent 60 km inn i Tyrkia, og dette ble et symbol på den økte luftforurensningen i Jerevan. I 1994 ble det opprettet tre miljølover som skulle verne om miljøet, og den armenske regjeringen har et eget miljøverndepartement og -minister. Det finnes likevel ikke et større miljøvernprogram, og miljøproblemer som har oppstått har blitt tatt opp når de har oppstått.
Naturtrusler: Innimellom svært kraftige jordskjelv. Tørke.
Miljøproblemer:
Miljøavtaler: Delaktig i organisasjoner som omhandler:
Luftforurensning, biologisk mangfold, klimaendringer, ørkenspredning, miljøfarlig avfall, havrett, forbud mot kjernefysiske prøvesprengninger, vern av ozonlaget, våtmarksområde
Eksterne lenker
আর্মেনিয়া
Calumbi
Calumbi er en kommune i delstaten Pernambuco i nordøstregionen av Brasil.
Isabelle Fuhrman
Isabelle Fuhrman (født 25. februar 1997) er en amerikansk skuespillerinne.
Karriere
Allerede ti år gammel fikk Fuhrman sin første filmrolle, da hun spilte mot Dakota Fanning i Hounddog (2007). To år senere fikk hun et gjennombrudd da hun spilte hovedrollen i filmen Orphan (2009), hvor hun spiller en mystisk jente som blir adoptert av et ektepar som nettopp har mistet en ufødt datter. Thrilleren spilte inn 76 millioner dollar på verdensbasis. I 2011 har hun vært å se i lavbudsjettskomedien Salvation Boulevard, som har skuespillere som Jennifer Connelly, Marisa Tomei, Pierce Brosnan, Ed Harris og Greg Kinnear på rollelisten. Denne filmen ble ikke noen hit, og ble heller aldri vist på norske kinoer.
I 2012 spilte hun Clove, en av deltagerne i The Hunger Games.. Dette var første gang hun spilte i en høybudsjettsfilm. Filmen er basert på ungdomsromanen Dødslekene av Suzanne Collins. I 2013 spilte hun mot Jaden og Will Smith, samt norske Kristofer Hivju i After Earth.
I 2014 spilte hun hovedrollen i dramafilmen Dear Eleanor, hvor også Liana Liberato, Joel Courtney, Jessica Alba og Luke Wilson er med.
Skjerf
Skjerf er et klesplagg man har rundt halsen. Skjerf kan brukes for eksempel for å uttrykke tilhørighet i en supporterklubb eller når det er kaldt ute. Pynteskjerf kan brukes til å fiffe opp en genser eller en skjorte.
Fylkesvei 581
Fylkesvei 581 går mellom Krosby i Rakkestad og Hafslund i Sarpsborg.
Strekningen ble fastlagt 2019, og består av den tidligere fylkesvei 581 og en delstrekning av den tidligere fylkesvei 642.
Militærkorsets orden
Militærkorsets orden (polsk: Order Krzyża Wojskowego) er en polsk militær orden. Den ble innstiftet 18. oktober 2006 av Polens nasjonalforsamling etter forslag av president Lech Kaczyński. Ordenen belønner fortjenstfull innsats innen Polens væpnede styrker i fredstid, samt innsats utført i polske bidrag til internasjonale stabiliserings- eller fredsbevarende operasjoner. Militærkorsets orden henter sitt navn fra de tidlige versjoner av navnet for Ordenen Virtuti Militari, Polens andre militære orden, som bare tildeles for innsats mens Polen er i krig. Militærkorsets orden rangerer som nummer fire av Polens seks ordener, etter Ordenen Polonia Restituta, men foran Uavhengighetskorsets orden. Polens president er ordenens stormester.
Inndeling
Militærkorsets orden er inndelt i tre grader:
Clas Ohlson (1895–1979)
Clas Ohlson (født 1895 i Insjön i Leksands kommun i Sverige, død 1979) var en svensk bedriftsgründer og konstruktør.
Clas Ohlson og hans halvbror Emil grunnla i 1918 postordreselskapet Clas Ohlson & Co. Han virket frem til sin død i sitt selskap, som opplevde en rivende vekst og utvikling.
Militærkorsets orden
Insignier
Ordensstjernen er i sølv og har åtte grupper av tagger. Den har ordenstegnet i midten.
Ordensbåndet er blått med to røde striper.
Medlemmer av militær avdeling som er tildelt Militærkorsets orden bærer en skuldersnor i ordensbåndets farger til sin uniform.
Tildeling
Militærkorsets orden kan tildeles for fremragende stridsinnsats eller for eksepsjonelt mot i innsats mot terroraksjoner i Polen eller som ledd i polske styrkers innsats utenlands. Militærkorsets orden kan også tildeles militære enheter. Tildeling skjer ved Polens president etter innstilling fra et ordensråd, kalt ordenskapittel, seks medlemmer.
Ordenen ble første gang tildelt 30. november 2006. Det ble da foretatt en tildeling av ett kommandørkors, til sjefen for Polens styrker i Irak, og åtte ridderkors til medlemmer av de polske styrkene i Irak. Ett av ridderkorsene ble tildelt posthumt.
Humboldt
Humboldt refererer til:
Val Chisone
Val Chisone er en dal i provinsen Torino i Italia. Elven Chisone renner gjennom dalen. Dalen forbinder Sestriere og Pinerolo utenfor Torino. I dalen finnes stedene Perosa Argentina, Villar Perosa, Fenestrelle og Pragelato.
Punkttigerspinner
Punkttigerspinner (Spilosoma lubricipeda, Linnaeus, 1758) er en  bjørnespinner (Arctiidae).
Utseende
Punkttigerspinner har hvite vinger, med flere små, svarte flekker på framvingen. Bakvingen har ofte noen få flekker. Vingespennet er mellom 32 og 44 millimeter. Vingene holdes taklagt bakover kroppen i hvile. Antennene er mørke og ikke hvite (lyse).
Bakkroppen er forholdsvis tykk bakover og gul-oransje med svarte flekker på  hvert ledd, på siden og på oversiden.
Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea. Men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller oransje med mørke flekker. Mens høreorgan (Tympanalorgan) på siden av brystet (metathorax) er felles for gruppen Noctuoidea.
Larvene er ganske sterk behåret med brune hår på siden og lengre mørke hår på ryggsiden. De er brunsvarte og har noen lysere brune flekker på hvert ledd bakover kroppen. Utvokst blir den ca. 5 centimeter lang.
Levevis
Punkttigerspinner finnes på tørre og litt fuktige steder, med åpen løvskog. Flygetiden er i juni og juli. Den er nattaktiv.
Hunnen legger opptil 400 egg rett på næringsplanten, eggene legges i små grupper.
Larvene lever på ulike planter og urter, av å gnage blad. Eldre larver er vanligvis aktive om natten og gjemmer seg om dagen. Larven er utvokst om høsten og begynner da ofte å vandre for å finne et sted å forpuppe seg. Punkttigerspinner tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er gråbrun, ofte ganske tett spunnet og består også vanligvis av noe av larvens hårbekledning. Den overvintrer i puppestadiet og klekkes til våren, forsommeren.
Utbredelse
Den er utbredt i Mellom-Europa fra Spania østover til Kina og Japan. Den mangler ved middelhavet. Nordgrensen er omtrent midt i Sverige og Finland. I det sørlige Norge langs kysten til Hordaland. Men ikke i fjellet.
Navnet
Det latinske navnet Spilosoma betyr med flekket kropp, Navnet lubricipeda betyr  den som har smidig fot. På svensk heter den Prickig tigerspinnare, på engelsk White ermine.
Stormoa (Ålesund)
Stormoa er det største kjøpesentret i Ålesund og i Møre og Romsdal
STORMOA nord
Stormoa (Moa Varehus) åpnet i 1972 i lokalene til det som tidligere var Moa Skofabrikk. I 1983 flyttet man inn i nåværende bygg, som ble ytterlige utvidet i 1995.
STORMOA syd
Moa Syd Kjøpesenter ble etablert i 1991 i lokalene som tidligere var Stokke Fabrikker. Det har vært gjennomført flere utbygninger, med den største i 1999 da hele vestfløyen ble bygget til.
Bundet sammen
Høsten 2000 ble gangbroen mellom Stormoa og Moa Syd Kjøpesenter fullført og fra samme tid ble de to tidligere separate sentrene, markedsført under ett: STORMOA.
Mars 2008 ble sentrene STORMOA og AMFI Moagård slått sammen til ett: AMFI Moa. Det er i dag 3. største kjøpesenter registrert i Norge, og det største AMFI-senteret i Norge. Folk flest i og rundt Ålesund bruker imidlertid fortsatt de opprinnelige betegnelsene Stormoa, Moa Syd og Moagård for å skille de tre enhetene.
Antelientomidae
Antelientomidae er vingeløse primitive insekter som hører til gruppen proturer.
Levevis
Som andre proturer lever disse små, blinde og vingeløse urinsektene nede i jorden. De krever spesielle innsamlingsmetoder, dette er trolig grunnen til at de først nylig er blitt så noenlunde kartlagt.
Utbredelse
Familien er bare funnet i Øst-Asia.
Systematisk inndeling
Antelientomidae ble tidligere regnet til familien Eosentomidae.
Europamesterskapet i fotball for kvinner
EM i fotball for kvinner (UEFA Women's Championship) arrangeres av UEFA. Fra 1997 arrangeres turneringen hvert fjerde år, med to års forskyvning i forhold til kvinnenes fotball-VM.
Det hadde blitt arrangert flere svært uoffisielle EM-sluttspill for kvinner, hvorav flesteparten besto av en håndfull lag. I 1984 ble det første mesterskapet arrangert av UEFA under navnet UEFA European Competition for Representative Women's Teams. Ved dette mesterskapet deltok flere lag enn under de uoffisielle EM, men fortsatt under halvparten av de landslagene som var registrert hos UEFA. Dermed har dette mesterskapet hatt en slags halvoffisiell form. Det neste mesterskapet ble arrangert i 1987, og deretter gikk det med to års intervall. Fra og med 1991 skiftet turneringen navn til UEFA European Women's Championship, og UEFA anerkjente også de tidligere tre mesterskapene som EM-turneringer.
Da VM ble offisielt arrangert, bestemte UEFA seg for at kvalifiseringen til VM skulle basere seg på resultatene fra EM. Dette gjaldt de to første kvalifiseringene. Da UEFA satte opp kvalifiseringespuljene til EM i 1997, hadde de delt inn de deltakende landene, som hadde økt kraftig, i to klasser, klasse A og B. Til klasse A hørte de lagene som hadde gjort det best i kvalifiseringer, til klasse B hørte de nye lagene samt de lagene som som oftest endte sist eller nest sist i sin gruppe. Lag fra klasse B kunne ikke kvalifisere seg til EM eller VM (som fikk egen kvalifiseringsrunde før VM i 1999), men de kunne klassifisere seg til klasse A, og dermed spille om plass til neste mesterskap. Denne ordningen ble beholdt fram til 2005 for EM-kvalifisering, men den ble fortsatt brukt for kvalifisering til VM i 2007. I kvalifiseringen til EM i 2009 ble imidlertid landene delt opp slik at de dårligste landene måtte spille en prekvalifisering, og vinnerne gikk videre til hovedkvalifiseringen. Dette systemet ble beholdt til EM 2013, selv om de dårligste lagene fikk lov til å delta i hovedkvalifiseringen til VM 2011.
Selve turneringen har vært sterkt dominert av Tyskland, som vant alle turneringer mellom 1995 og 2013. Serien ble brutt da Tyskland tapte 1–2 for Danmark i kvartfinalen i EM 2017; Danmark gikk videre til finalen, men tapte for vertsnasjonen Nederland.
Etter at UEFA innførte sluttspill i 1997 har sluttspillet alltid blitt arrangert nord for Alpene, med en spesiell forkjærlighet for Norden – tre av sju sluttspill har blitt arrangert der. I 1997 spilte man i Norge og Sverige, med finalen på Ullevål, i 2001 ble turneringen avviklet i Baden-Württemberg og Thüringen i Tyskland, og i 2005 i Lancashire, England. Deretter var man tilbake i Norden, med Finland 2009 og Sverige 2013, før Nederland fikk vertskapet 2017.
Europamestere gjennom tidene
** Kampene ble spilt i deltakernes land.
Solwesi
Solwesi er en by i Zambia. Antall innbyggere har vært vanskelig å verifisere, men en kilde opererer med 3 900 innbyggere (år 2002), noe som nok gjelder bykjernen. Men andre kilder opererer med 22 000 husstander, dvs. nærmere 100 000 mennesker. Solwesi er hovedstaden i Nordvest-provinsen.
Hauglandshella
Hauglandshella er et sted i Askøy kommune i Vestland ved fylkesvei 562, sør for Ravnanger og nord for Kråvik
Navnet Hauglandshella stammer fra området ved Haugland kai hvor det var postkontor. Dette var bygdens knutepunkt så lenge dampbåten gikk til Bergen herfra, og det var også her kommunens første bedehus ble oppført i 1889. Det var Askøens Avholdsforening som bygget dette etter å ha fått gratis tomt av Olaus Krøger, og det ble vigslet av Carl Ludvig Møller som dengang var sogneprest i Askøy og Laksevåg. Bedehuset ble senere flyttet nærmere Ravnanger.
Betegnelsen Søre Haugland benyttes også for bygda (Nordre Haugland ligger lenger nord i kommunen), og er også navnet på gnr. 15. Gårdsbrukene Haugland og Ravnanger ble i 1810 kjøpt av Olaus Krøger. Selger var Marie Sørbye som var enke etter Koren Dahl som hadde vært kapellan i Nykirken i Bergen. Til brukene fulgte det store områder med utmark og skog. På hovedgården er det fortsatt bebyggelse som antas å være fra 1820-tallet. Krøger sønn, som også het Olaus Krøger, ble senere ordfører i kommunen. I 1851 valgte han å selge store deler av innmarken. Utmarken og det som ble igjen av innmark har vært i Krøger-familiens eie frem til i dag.
I tillegg til gårdsdrift og skogbruk har fiske vært en viktig næring på Haugland i eldre tider. Hauglandsosen var en innbringende lakse- og sildevåg, og etter silden kom det ofte hval jaktende som ble jaget inn i fjæren og halt i land.
Solwesi
Halv-edelstener
En mørk blå ametyst kjent som Solwesi ametyst kommer herfra.
Hauglandshella
Det eldste våningshuset på Haugland ble av tyske soldater gjort om til treskofabrikk under 2. verdenskrig.
Solwesi
Jernbane
Solwesi er ikke knyttet til det zambiske jernbanenettet, men på grunn av de omfattende satsinger i Kansanshi dagbruddet foreligger det planer om å forlenge jernbanene-nettet til Zambia Rail fra Chingola til Solwesi. Kostnadene er beregnet til 250 millioner dollar.
Hauglandshella
Bygden har egen barneskole, Haugland skole. En rekke gårdsbruk finnes her og et mindre gartneri. I tillegg har transportselskapet Vy Buss sitt hovedkontor på Askøy her. Hauglandshella er poststed for bygdene Kråvik, Ravnanger, Tveit, Tveitevåg, Hanøy, Hanøytangen, Ramsøy, Davanger og Breivik.
Solwesi
Vegnettet
Riksvei T5 kommer fra Chingola, den har fast dekke, asfalt, men er i dårlig stand (per april 2007) med mye slaghull. Fra Solwesi går det grusvei nordover til Kongo (svært dårlig stand per april 2007). Videre går det grusvei vestover mot Angola, riksvei T5, (grensen er fremdeles stengt per 2007), og grusvei sørover til byen Zambesi, riksvei M8. Begge veistrekninger anbefales ikke kjørt i regntiden og aldri uten firehjulstrekk.
Hauglandshella
Følgende veinavn er registrert i bygden:
Solwesi
Luftfart
Som alle andre gruvebyer i Zambia har også Solwesi egen flystripe, med en rullebane på 1 341 meter. Det er ikke regulære ruteflyvninger på denne. (FLSW;S12°10'00";E026°22'00")
Hauglandshella
Fra Asskaret går det skogsvei innover skogen som fører til Krabbetjønn og videre mot Ask, med avstikker-sti som fører til fjelltoppen Dronningen. Fra området ved HSD går det også skogsvei fra enden av Fagerdalen som går forbi drikkevannet Ingersvann og møter skogsveien fra Asskaret ved Krabbetjønn. Dette er et populært turterreng alle årstider. Fra Krabbetjønn renner Lonelven langs skogsveien fra Asskaret et stykke før den føres ned mot gårdsbruket i dalbunnen og ned mot utløpet ved Haugland kai. Lonelven ble på mot slutten av 1800-tallet demmet opp for å kunne fløte tømmer ned fra skogområdene rundt Krabbetjønn. Denne demningen som kalles Stemmo er blitt restaurert som kulturminne.
Fra Haugland kai går det en sti via Grønnevik til Tveitevåg i det smale beltet som skiller Storavatnet fra sjøen. Skogen på høydene over den øverste bebyggelsen ble hardt rammet av nyttårsorkanen som traff Vestlandet i 1992. Fordi området grunnet den steile topografien er utilgjengelig for maskiner og dermed ikke har latt seg rydde kan man fortsatt se tydelige spor etter mange hundre rotvelt.
Den økumeniske patriark av Konstantinopel
Den økumeniske patriark av Konstantinopel er åndelig leder for den ortodokse kirke i Konstantinopel og æresoverhodet for hele den ortodokse kommunion. Hans fulle tiltale og tittel er Hans all-hellighet, erkebiskopen av Konstantinopel, Det nye Roma, og økumenisk patriark. Bispestolen i Bysants ble ifølge tradisjonen opprettet av apostelen Andreas, og den nåværende økumeniske patriarken, Bartholomeos I, er hans 270. etterfølger. Ved siden av den ortodokse kirke brukes tittelen patriark av Konstantinopel også i den armenske apostoliske kirke og var frem til 1964 også i bruk i den romersk-katolske kirke. Den ortodokse patriarken er imidlertid den eneste av disse som kan vise til en ubrutt linje med biskoper fra urkirken og frem til i dag.
Sete for patriarken er Fenerkvarteret i Istanbul. Den patriarkalske St. Georgskirken ved hovedvegen langs stranda ved Det gylne horn rommer patriarkens trone, og patriarkatets kontorer ligger like ved.
Historie
Apostelen Andreas regnes som den første biskopen av Bysants. Etter at byen ble romersk hovedstad under navnet Konstantinopel i 330, ble biskopen opphøyet til erkebiskop. Det første konsil i Konstantinopel (381) bestemte at erkebiskopen skulle ha høyest æresrang nest etter biskopen av Roma. Konsilet i Kalkedon (451) opphøyet erkebiskopen av Konstantinopel til patriark. Betydningen kommer også til uttrykk gjennom ærestittelen økumenisk patriark («hele kirkens patriark»), som ble tatt i bruk i det 6. århundret.
Utover senantikken økte imidlertid spenningen mellom paven i Roma og den økumeniske patriark, som endte med det store skisma og at begge patriarkene bannlyste hverandre i 1054. Etter at korsfarerne erobret Konstantinopel i 1204 og innsatte en latinsk patriark av Konstantinopel, levde de økumeniske patriarkene i eksil i Nikea frem til 1261. Etter den osmanske erobringen av Konstantinopel ble patriarken i 1454 gjort til leder (milletbaşı eller etnark) for alle ortodokse kristne, dvs. ikke bare de greske, men også bl.a. de bulgarske, georgiske og serbiske. Samtidig kunne de osmanske myndighetene inn- og avsette patriarken.
Da republikken Tyrkia ble grunnlagt i 1923, gikk denne myndigheten over til den tyrkiske regjeringen, som må godkjenne valget av patriarken. Tyrkisk lov bestemmer også at patriarken må være tyrkisk statsborger. Siden store deler av den greske minoriteten i Tyrkia har utvandret til Hellas, medfører den bestemmelsen en kraftig innsnevring av rekrutteringsgrunnlaget.
Forholdet til den katolske paven ble normalisert på 1950-tallet. Patriark Atenagoras I og pave Paul VI opphevet bannlysningene mot hverandres kirker i 1965.
Neil Sanderson
Neil Christopher Sanderson (født 17. desember 1978 i Peterborough i Ontario i Canada) er trommeslager og backup-vokalist i det kanadiske rockebandet Three Days Grace. Sanderson har latt seg påvirke av Led Zeppelin, The Doors, Tool og Portishead.
Personlig liv
Sanderon ble født i Peterborough i Ontario i Canada, men vokste opp i Norwood i Ontario i Canada. Han har tidligere spilt i et annet band, kalt «Oddball», med Thousand Foot Krutch-vokalist Trevor McNevan. Da Neil Sanderson gikk på high school grunnla han Groundswell sammen med sine venner Adam Gontier og Brad Walst. Bandet ble raskt en lokal suksess og medlemmene anså etter hvert bandet som et levebrød og omdøpte det til Three Days Grace. Barry Stock sluttet seg senere til bandet.
Bandet tok seg en pause fra den pågående turneen i juli 2007 så Sanderson kunne overvære sin datters fødsel. Hun ble født 28. juli 2007 og fikk navnet Violet.
Promo 1994 (Dødheimsgard-demo)
Promo 1994 er den første demoen til det norske black metal-bandet DHG.
Svein
Svein, Sveine, Sveinn, Sven og Svend er nordiske mannsnavn som stammer fra det norrøne sveinn som betyr «gutt» eller «ung (ugift) mann». Svein finnes i en rekke varianter av sammensatte fornavn som Sveinung, Sveinbjørn, Sveinulf, Bergsvein og liknende.
Sveinn, Sven og Swen er henholdsvis norrøn, gammelsvensk og gammeldansk form av navnet.
Utbredelse
Svæinn er det aller vanligste mannsnavnet funnet i nordiske runeinskripsjoner fra vikingtiden og var dermed sannsynligvis ett av de vanligste mannsnavnene i Norden i vikingtiden. De vanligste skrivemåtene var suain, suein, suin og suen.
I Norge er formen Svein vanligst, i Sverige formen Sven (ofte med kallenavn Svenne), i Danmark Svend og på Island Sveinn. I Tyskland forekommer også formen Swen og kvinnenavnet Svenja. På Færøyene er den danske formen, Svend, mest brukt, og er et av de 120 mest brukte navnene på øyene. Formene Sveinur og Svenn er også brukte. Det norrøne Svein skrives ofte Sweyn på engelsk.
Svein var et vanlig navn i Norge i middelalderen. Over 180 forskjellige personer med navnet er nevnt i Regesta Norvegica. Formen Svend var vanlig i Norge på 1700-tallet. Navnet Svein ble særlig gitt til gutter på 1940- og 1950-tallet da opptil 2,5 % fikk navnet Svein, før bruken gikk ned etter 1955, men holdt seg et stykke ut på 1960-tallet. Navnedagen for Svein, Sven og Svend er i Norge 3. desember.
Swain var et svært vanlig navn i England før den normanniske invasjonen.
I Sverige var Sven mest populært på første halvdel av 1900-tallet.
I Danmark var Svend et svært populært navn på guttebarn født på første halvdel av 1900-tallet.
Sveinn var et svært vanlig navn på Island på midten av 1800-tallet.
Navnet forekommer også i formene svenn og sveinn, men er da vanligvis ikke brukt som navn, men som betegnelse på en «fri mann i annen manns tjeneste» eller en arbeider som har bestått en svenneprøve.
Kjente personer med navnene Svein, Sven eller Svend og beslektede navn
Personene i listene er ordnet kronologisk etter fødselsår.
Calçado
Calçado er en kommune i delstaten Pernambuco i nordøstregionen av Brasil.
Minnesota Multiphasic Personality Inventory
Minnesota Multiphasic Personality Inventory (MMPI) er en psykologisk test som kartlegger personlighet og psykopatologi. For at testen skal kunne beholde sin kliniske og diagnostiske integritet i anvendt klinisk psykologi publiseres kun generell informasjon om testen. Informasjon om fortolkning av testresultater, skåringsskalaer/-nøkler og spesifikke testledd vil ikke bli omtalt.
Bruksområder
MMPI benyttes i klinisk virksomhet av psykologer og leger for å kartlegge menneskers personlighet og psykopatologi. Testen kan også legge føringer for behandlingsforløpet til den enkelte pasient/klient. MMPI bør i hovedsak ikke benyttes som seleksjonstest i forbindelse med for eksempel ansettelser.
Historie
MMPI ble utviklet av Starke R. Hathaway og J. Charnley McKinley mellom 1939 og 1943 som en objektiv og diagnostisk test til bruk innenfor psykisk helsevern. Testen sto ferdig omkring 1945.
Oppbygging
MMPI baserer seg på selvrapportering av atferd og holdninger i form av en rekke spørsmål som deltakeren selv besvarer. Den som administrerer testen overværer vanligvis gjennomføring av testen, og det er også denne personen som i etterkant bearbeider resultatene, tolker svarene og gir tilbakemelding til deltakeren.
MMPI-II
Fra 1989 har den reviderte versjonen av MMPI (MMPI-II) vært tilgjengelig. Dette ble gjennomført for å sikre høyere grad av gyldighet og pålitelighet som følge av at den opprinnelige testen ble lansert på midten av 40-tallet. Den nye testen er nesten identisk med den gamle, men enkelte ledd har blitt skiftet ut på grunn av svak eller manglende relevans i dagens samfunn. Enkelte av leddene inneholdt også ord som i dag ikke finnes i det vanlige ordforrådet, eller disse ordene har en annen betydning enn tidligere. En annen viktig faktor for at man så behovet for en revidert utgave av MMPI var at samfunnet har endret seg i stor grad i form av holdninger, typisk atferd og moral, samt hva som oppfattes som normalt og unormalt.
MMPI på norsk
MMPI-versjonen for voksne er oversatt til norsk.
Korotsja
Korotsja ble første gang omtalt i 1638. Byrettigheter ble innvilget i 1708.
Demografi
Befolkningsutvikling: ! År || Folketall || Kilde
Torill Kove
Torill Kove (født 25. mai 1958 på Hamar) er en Oscar-belønnet norsk-kanadisk animasjonsfilmskaper, illustratør og barnebokforfatter.
Hun har siden 1980-årene vært bosatt i Montréal i provinsen Québec i Canada. Hun og Canadas L'Office national du film du Canada (National Film Board of Canada) vant i 2007 en Prix Genie Award i Canada og en Oscar for beste animerte kortfilm i USA for den norsk-kanadiske kortfilmen Den danske dikteren (2006). Hun var nominert til Oscar i 2015 for beste animerte kortfilm med filmen Moulton og meg.
Hun mottok Anders Jahres kulturpris i 2015.
Bakgrunn og filmer
Den danske dikteren (15 minutter) handler om Kasper, en ung dansk dikter som reiser til Norge for å søke inspirasjon hos sin favorittforfatter Sigrid Undset. På reisen kommer han ut for dårlig vær, en sint hund, sultne geiter og et brustent hjerte. Eksistensielle spørsmål dukker opp. Hva betyr noe? Og er vår eksistens bare en tilfeldighet?
Bortsett fra Den danske dikteren er hun mest kjent for sin kortfilm og barnebok Min bestemor strøk kongens skjorter, som ble produsert med støtte fra den kanadiske stats National Film Board of Canada (L’Office national du film du Canada) og Norges Studio Magica i Oslo. Filmen ble nominert til Oscar for beste animerte kortfilm i 1999. Det er en elleve minutter lang film om filmskaperens egen bestemor, som i et langt liv strøk skjortene til Kong Haakon VII. Filmen forteller på sin måte om monarkiet i Norge, om hvordan nordmennene fant seg en ny konge i 1905, og om andre verdenskrig. Da startet bestemoren nemlig motstandsbevegelsen Skjortegeriljaen, etter at hun mistet jobben som kongens skjortestryker og måtte begynne å stryke fiendens uniformer.
I februar 2007 vant Kove Canadas Prix Genie Award i kategorien for beste animerte kortfilm med Den danske dikteren. Under den 79. Oscar-utdelingen senere samme måned vant hun sin første Oscar i kategorien «beste animerte kortfilm» for samme film. Min bestemor strøk kongens skjorter ble produsert med støtte fra National Film Board of Canada og av norske Studio Magica, og Den danske dikteren ble produsert med støtte fra Canadas National Film Board of Canada og Norges Mikrofilm AS.
Blant hennes øvrige kortfilmer er All You Can Eat, Fallen Angel, Squash and Stretch og Snails. Flere av disse er prisbelønnet.
I 2013 regisserte Kove den norsk-svensk-danske helaftens tegnefilmen Hokus pokus Albert Åberg, etter bøkene om Albert Åberg av den svenske barnebokforfatteren Gunilla Bergström.
Kortfilmen Tråder (2017), som handler om forholdet mellom barn og foreldre, fikk premiere under Filmfestivalen i Toronto.
Anne-Mette Bredahl
Anne-Mette Bredahl (født 28. juni 1964) er en dansk, funksjonshemmet langrennsløper.
Hun var født med dårlig syn. Synet ble gradvis dårligere, og da hun var 23 år gammel ble hun blind. Hun konkurrerer i klassen B1.
Per 2012 var hun stipendiat ved Norges idrettshøgskole, tilknyttet prosjektet Handikap, eksistens og fysisk aktivitet, som hørte inn under fagområdet Fysisk aktivitet og funksjonshemming.
Kjenningstjeneste
For å kjenne igjen kjøretøyer bruker man visuelle kjennetegn, slik som formen på kanontårnet (hvis det er et), om det er hjul eller belter, antall hjul eller løpehjul, sideskjørt over beltene og så videre.
Nato utviklet et system med rapporteringsnavn for østblokkmateriell under den kalde krigen. Dette var for å gjøre rapportering av navn på materiell mindre tvetydig. Originalnavnene kunne ofte forveksles med hverandre. Et eksempel er SA-4 Ganef som het 9M8M i sovjetisk tjeneste. Mange av disse navnene har blitt hengende igjen i allmenn bruk, slik som Sukhoj Su-27 som vanligvis kalles Flanker.
Øyvind Hansen (illustratør)
Øyvind Kristian Hansen (født 24. juni 1932, død 15. juni 2007) var en norsk illustratør.
Øyvind Hansen leverte bidrag til en rekke bøker og blader, og også plateomslag, men ble særlig kjent for illustrasjonene til novellene i Aftenpostens A-magasinet gjennom flere år og til Lillebjørn Nilsens visebøker og Lillebjørns gitarbok. Illustrasjonene ble utført i en naturalistisk maleteknikk.
Øyvind Hansen ble født i Gvarv i Telemark og bodde på Tjøme i Vestfold.
Grunnkretser i Stjørdal kommune
Grunnkretser i Stjørdal kommune er delområder og grunnkretser som seksjonerer Stjørdal kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
74. (Yeomanry) divisjon
74. (Yeomanry) divisjon var en infanteridivisjon i den britiske hæren under første verdenskrig, opprettet i Egypt i 1917 med tidligere Yeomanry-soldater. Divisjonen, underlagt XX korps, kjempet i Palestina før den beveget seg til Frankrike i mai 1918. Divisjonens tjenestetegn var en brukket spore, for å vise at den en gang var til hest, men nå fungerte som infanteri.
Partido Social Democrata
Partido Social Democrata (PSD) er et sentrum-høyre-orientert, liberal-konservativt politisk parti i Portugal.
Klimamysteriet
Klimamysteriet var en alternativ virtuell virkelighet som ble brukt for å lære skoleelever i 9. og 10. klasse i grunnskolen og 1. år på videregående om klimaproblematikk. Spillmiljøet hadde flere læremessige delmål.
Partido Social Democrata
Historie
Partiet ble stiftet i 1974, to uker etter nellikrevolusjonen. I 1979 allierte partiet seg med andre høyreorienterte partier for å danne det senere nedlagte Demokratisk Allianse. Partiet vant det portugisiske parlamentsvalget i både 1979 og i 1985. Partiets daværende leder Anìbal Cavaco Silva var statsminister i ti år da store økonomiske reformer ble gjennomført i landet. Da han trakk seg i 1995 tapte PSD det årets parlamentsvalg. I 2002 vant José Manuel Durão Barroso tilbake embetet for PSD og tjenestegjorde som statsminister fram til 2005.
Harkestad
Harkestad er fra gammelt et fisker- og småbrukersamfunn ut mot havet på Alvøyna i Øygarden kommune nordvest for Bergen. Det var tidligere kommunesenter.
Partido Social Democrata
Historie
Selv om partiet bruker det sosialdemokratiske navnet, plasserer de seg på høyresiden. PSD er medlem av Det europeiske folkeparti. Dette skyldes at partiet dreide seg mot høyre med politiske og økonomiske reformer på 80-tallet.
Klimamysteriet
Spillet var basert på 16 delspill som hver ble innledet av en kort video hver mandag. Spillet viste seg å være svært motiverende og det ble meget viktig for elever som deltok å få maks sum hver uke. Denne var på 100 poeng. Det var flere måter å oppnå full uttelling, deriblant også å vurdere andres bidrag.
Spillet åpnet for kolaborative og kooperative samarbeidsformer. Også andre sosiale medier og søkemotorer var knyttet opp mot det virtuelle universet. Koblingen til Microsofts søkemotor Bing er av enkelte oppfattet som reklamepreget.
Eshaness
Eshaness er den vestligste delen av øya Northmavine på Shetland. Northmavine ligger nord for Mainland
Dette er et av de mest besøkte områdene på Shetland. Eshaness er mest kjent for sine klipper
Mest kjente steder ved Eshaness er Esha Ness Lighthouse og Dore Holm.
HMS «Invincible» (R05)
HMS «Invincible» er et britisk hangarskip, og var et av britenes sentrale skip i Falklandskrigen mot Argentina i 1982. Hun ble satt i reserve i 2005, og har ligget i opplag siden 3. august 2005, men var tilgjengelig for den britiske marinen inntil 2010.
Beskrivelse
HMS «Invincible» var i utgangspunktet tenkt å brukes som et helikopterhangarskip med jakt på undervannsbåter som den primære rollen, men var også ment å kunne operere Sea Harrier VTOL-fly. For at Harrier-flyene skulle kunne ta av med større nyttelast bestemte man seg under byggingen å inkorporere en rampe med en vinkel på 7° ved enden av rullebanen. Under en ombygging i 1986 ble rampen gjort større og vinkelen økt til 12°.
Operativ historie
HMS «Invincible» stod ferdig 11. juni 1980 og det første året av hennes karriere ble brukt på utprøvning av skipet og 29. oktober tok den første Sea Harrier av ved hjelp av rampen.
I 1981 tok hun del i flere NATO-øvelser, og man offentliggjorde at hun skulle selges til Australia for å erstatte HMAS «Melbourne». Men på grunn av Falklandskrigen ble salget aldri noe av.
Etter at Argentina invaderte Falklandsøyene 2. april 1982 seilte HMS «Invincible» 5. april for å møte de argentinske styrkene. Under Falklandskrigen fløy Sea King-helikoptrene hennes 3 099 tokt og Sea Harrier-flyene 599 tokt. Sea Harrier-pilotene hennes gjorde krav på 7 nedskutte argentinske fly. Hun ble værende på post frem til 17. september da hun ble avløst av søsterskipet HMS «Illustrious».
HMS «Invincible» har også tatt del i operasjoner mot det tidligere Jugoslavia og i Persiabukten.
Séverine (sanger)
Séverine (født Josiane Grizeau; 10. oktober 1948 i Paris) er en fransk sanger som vant Eurovision Song Contest 1971 for Monaco med sangen «Un banc, un arbre, une rue» (norsk: en benk, et tre, en gate).
Arsenal (andre betydninger)
Arsenal kan vise til:
Til Dovre faller
Til Dovre faller er en EP av det norske bandet Glittertind, sluppet i 2005. EP-en er en markering av Norges 100 år som selvstendig nasjon, og ble utgitt på det nederlandske plateselskapet Karmageddon Media. Albumet ble gitt ut på nytt på samleplaten Evige Asatro/Til Dovre Faller på Napalm Records i 2009.
Tittelen på EP-en er tatt fra siste del av Eidsvoldseden, «Enig og tro til Dovre faller!»
Torbjørn Sandvik har med seg Henri Sorvali på synth, og sto ellers for de andre instrumentene selv. Med unntak av «The Battle of Stiklestad» er alle låtene på norsk.
Til Dovre faller fikk jevnt over god kritikk i pressen. Musikkavisen kalte den «En fin EP på alle måter», mens puls.no omtalte EP-en som «en solid gjennomført pakke». Trønder-Avisa trakk frem «Rolandskvadet» som en spesielt god låt.
Séverine (sanger)
Vinnersangen var komponert av Jean-Pierre Bourtayre og med tekst av Yves Dessca. Den ble spilt inn på engelsk som «Chance in Time», på tysk som «Mach die Augen zu (und wünsch dir einen Traum)» og italiensk som «Il posto». Den franske versjonen nådde en niendeplass på de britiske hitlistene i april 1971. Den britiske versjonen, som ble gitt ut på CBS og ikke Philips, kom ikke inn på listene.
Sangen fikk også høye plasseringer på de fleste andre europeiske salgslister. Séverine opplevde ytterligere suksess i Tyskland og Luxembourg, men aldri mer i internasjonal skala.
Honningsvåg lufthavn, Valan
Honningsvåg lufthavn, Valan (IATA: HVG, ICAO: ENHV) er en regional lufthavn i Nordkapp kommune i Finnmark. Flyplassen ligger på Valan ved Skipsfjorden, 4 km nord for Honningsvåg sentrum. Den eies og drives av Avinor, og trafikkeres av Widerøe med Dash 8-100/Q200-fly. I 2016 hadde lufthavnen 25 410 passasjerer. Flyplassen har en asfaltert rullebane som måler 920 × 30 meter og har retningen 08–26.
Honningsvåg ble betjent av en sjøflyrute i slutten av 1930-årene, men den ble ikke gjenopptatt etter andre verdenskrig. Honningsvåg lufthavn, Valan, ble planlagt som en del av kortbaneflyplassutbyggingen i Finnmark, men åpnet ikke før 30. juni 1977 på grunn av det vanskelige terrenget og landingsforholdene rundt flyplassen. Widerøe betjente opprinnelig flyplassen med Twin Otter, som ble erstattet av Dash-8 i 1995. Rutene til og fra Valan har siden 1. april 1997 vært konsesjonsruter med støtte fra Samferdselsdepartementet. Veiprosjektet FATIMA, som åpnet i 1999, resulterte i et betydelig fall i flytrafikken.
Valan er regnet som en av Norges mest krevende flyplasser å operere på. Dette fordi innflygningen er spesielt vanskelig på grunn av fjellene som omslutter flyplassen. Den 29. oktober 1990 havarerte et militært Twin Otter-fly ved Honningsvåg, og tre mennesker omkom.
Historie
26. september 1940 ble det satt i gang en ny flyrute som gikk mellom Tromsø og Trondheim tre ganger i uka, og som to ganger i uka fortsatte til Kirkenes. Ruten ble fløyet med et av DNLs Junkers Ju 52. Ruta ble fløyet frem til 12. desember og deretter gjenopptatt for en kort periode fra 3. januar 1941, inntil den ble lagt ned. Dette var første gang en flyrute i Nord-Norge ble fløyet om vinteren.
Etter andre verdenkrig
DNL gjenopptok Finnmarksruta i 1948, men sløyfet Honningsvåg fra ruteplanen. Kommunestyret godkjente i 1948 planer for å gjenoppbygge sjøflyplassen, som hadde blitt ødelagt under tvangsevakueringen og nedbrenningen av Finnmark og Nord-Troms i 1944. I 1949 så DNL seg nødt til å søke om statsstøtte for å drive Finnmarksruta. Samferdselsdepartementet innvilget statsstøtte, men satte som forutsetning at ruteopplegget fra 1948 ble beholdt. Til tross for flere lokale initiativ fra Nordkapp kommune i løpet av 1950- og 1960-årene ble det ikke startet noen sjøflyruter til Honningsvåg.
Etter at Alta lufthavn og Lakselv lufthavn begge åpnet i 1963, søkte Norving om tillatelse og subsidier for å starte med mateflyvninger fra Honningsvåg til Alta og Hammerfest. Denne flyruta skulle frakte passasjerer til Alta for å sende passasjerene videre med Oslo-ruta til SAS. Søknaden om en slik rute ble imidlertid avvist av regjeringen. På den tiden var reisetiden fra Honningsvåg til Oslo via Lakselv på ti timer. I midten av 1960-årene kom det flere forslag til regionale kortbaneflyplasser i Finnmark. Et av alternativene var å bygge en heliport i Honningsvåg. Samtidig arbeidet regjeringen med planer om å bygge et nasjonalt nettverk av kortbaneflyplasser. Den første av disse ble bygget på Helgeland i 1968.
Bygging av egen lufthavn
Stortinget vedtok i 1972 å bygge seks kortbaneflyplasser i Nord-Troms og Finnmark. De første fem åpnet 1. august 1974 i Sørkjosen, Hammerfest, Mehamn, Berlevåg og Vadsø. Byggingen av Honningsvåg lufthavn ble forsinket på grunn av kupert terreng og vanskelige vindforhold, og måtte derfor utsettes for å undersøke forholdene bedre. I tillegg til dagens plassering ble områdene Kåfjord og Skarsvågfjellet vurdert. Valan ved Skipsfjorden ble valgt til tross for de dårlige forholdene som gjør at innflygingen må skje i en halvsirkel. Bygging kostet 17,4 millioner kroner, hvorav 15,8 millioner ble dekket av staten og resten av Nordkapp kommune og Finnmark fylkeskommune. Flyplassen ble åpnet 30. juni 1977 av daværende samferdselsminister Ragnar Christiansen. Flyplassen ble eid av Nordkapp kommune, mens staten dekket utgifter til sikringstjenesten.
Flyplassen ble i starten betjent av Widerøe opp til seks ganger per dag med Twin Otter. Tre av disse korresponderte med stamflyrutenes avganger i Kirkenes, Lakselv eller Tromsø. Reisende kunne deretter nå Hammerfest på 35 minutter, Oslo via Banak på 4 timer og 25 minutter. I 1978, som var det første hele driftsåret, reiste 20 000 passasjerer til og fra den nye flyplassen. Passasjertallet var på det høyeste med 25 316 i 1986, før det falt til 17 000 i 1993. En ny terminal ble bygget i 1989. Honningsvåg lufthavn har brukt begrepet «North Cape Airport» på grunn av sin nærhet til Nordkapplatået. En tvist mellom Honningsvåg og Lakselv oppsto i 1996, da Lakselv også begynte å bruke denne betegnelsen på sin flyplass.
Widerøe begynte å bruke Dash 8 på sine Finnmarksruter i 1995. Flyplassen ble overtatt av staten og Luftfartsverket (senere Avinor) 1. januar 1997. Rutene til og fra Honningsvåg ble startet som konsesjonssruter med støtte fra Samferdselsdepartementet fra 1. april 1997. FATIMA-prosjektet og Nordkapptunnelen ble åpnet 15. juni 1999 og ga fastlandsforbindelse for Magerøya. Dette resulterte i et betydelig fall i flytrafikken, som var på 10 846 passasjerer i 2005. 1. januar 2005 ble det åpnet sikkerhetskontroll ved flyplassen. Sikkerhetssonene ble utvidet i 2010 og det ble bygget et nytt kontrolltårn i 2011.
Videre drift
Flyplassen er en av de kortbanelufthavnene der rullebanen ikke kan forlenges, noe som skyldes de kompliserte innflygingsforholdene. Avinor har derfor satt i gang undersøkelser for å avklare hvilke flytyper som kan benyttes på disse lufthavnene når Dash-8 100 forventes utfaset i perioden 2025–2030. Det finnes i dag ingen flytyper med mer enn 19 seter som kan operere på slike små rullebaner når Dash-8-flyene tas ut av drift.
Trafikk
Widerøe har direkteavganger fra Valan til Hammerfest, Tromsø, Mehamn, Vadsø og Kirkenes, med Dash 8-100 og Q200. Flyplassen betjenes med fire flyvninger om dagen. Tre avganger til Hammerfest og Tromsø, og en avgang til Mehamn, Vadsø og Kirkenes. Fra Tromsø er det korresponderende avganger til resten av landet. En gjennomgående reise til Oslo lufthavn tar ca. 3 timer og 30 min. Ruten er en anbudsrute som er subsidiert av Samferdselsdepartementet, som også bestemmer avgangstidene. I 2016 reiste 25 410 passasjerer gjennom lufthavnen. Valan lufthavn betjener i hovedsak Nordkapp kommune og brukes primært til reiser til og fra kommunen.
Statistikk
Alle tall er fra Avinor.
Ulykker
29. oktober 1990 kl 14:30 krasjet en Twin Otter fra Luftforsvaret under landing på Honningsvåg lufthavn. Pilotene mistet kontrollen under turbulens og sterk vind, og flyet krasjet 150 meter fra rullebaneterskelen. Tre av de femten personene om bord ble drept. Etter hendelsen har Honningsvåg lufthavn fått strengere vindbegrensninger.
Black Beach
Black Beach har flere utenlandske fanger – blant dem Simon Mann – dømt for deltagelsen i et mislykket kupp mot Ekvatorial-Guineas president Teodoro Obiang i 2004.
Ejército de Liberación Nacional
Ejército de Liberación Nacional (ELN) er en revolusjonær og marxistisk geriljagruppe som har vært i drift i flere regioner i Colombia og ble etablert i 1964.
Gruppen ble opprinnelig grunnlagt av kubansk-trente Fabio Vásquez Castaño som sammen med sin bror og andre slektninger som i begynnelsen hadde viktige posisjoner i organisasjonen.
ELN-geriljaen er mindre kjent enn den største colombianske opprørsgruppen FARC, og deres medlemstall er anslått til å ligge mellom 3500 til 6000 medlemmer. I motsetning til FARC som har en sterk ortodoks marxistisk bakgrunn, ble ELN, iallfall i begynnelsen, sterkt påvirket av frigjøringsteologien.
USAs utenriksdepartement har ført opp ELN som en utenlandsk terroristorganisasjon, angivelig på grunn av sitt beryktede omdømme for å få løsepenger fra kidnappinger og væpnede angrep på Colombias infrastruktur. I april 2004 ble ELN lagt til på EU sin liste over terrororganisasjoner på grunn av deres handlinger og gjentatte brudd på de humanitære lovene. 20. desember 2007 ble oppføringen bekreftet.
Den 26. mai 2008 skrev ELN et brev til sekretariatet i FARC, og søkte om samarbeid med Colombias største opprørsgruppe slik at de kunne overvinne "de vanskelighetene vi opplever i dagens samfunn i Colombia". Brevet ble offentliggjort på ELN sitt nettsted. I desember 2009 kunngjorde ELN at de hadde blitt enig med FARC om å avslutte fiendskapet mellom de to organisasjonene, og å forberede en sammenslutning av disse.
Evolusjonær systematikk
Evolusjonær systematikk, evolusjonær taksonomi eller darwinistisk klassifisering er en grein av biologisk systematikk som klassifiserer organismer med hjelp av en kombinasjon av fylogenetisk tilhørighet og graden av evolusjonære endringer. Evolusjonær systematikk er en form for høyere taksonomi, og klassifiserer grupper framfor enkeltarter, slik at grupper av arter gir opphav til nye grupper. Konseptet fant sin nåværende form i den moderne evolusjonære syntesen tidlig på 1940-tallet.
Evolusjonær systematikk skiller seg fra Carl von Linnés før-darwinistiske systematikken, som kjennetegnes ved sirlige lister, ved at den baserer seg på stamtrær. Mens hver gruppe i fylogenetisk nomenklatur må bestå av en enkelt node med alle sine etterkommere, tillaters det i evolusjonær systematikk at enkelte høyt spesialiserte grupper blir tatt ut fra modergruppen. Det mest siterte eksemplet er dinosaurer som ikke inkluderer fugler, men har gitt opphav til dem, slik at dinosaurer blir en parafyletisk gruppe.
Opprinnelsen til evolusjonær systematikk
Evolusjonær systematikk oppstod som et resultat av at evolusjonsteorien påvirket Carl von Linné sitt hierarkiske system fra 1700-tallet. Ideen om at Linné sin taksonomi kunne oversettes til et slags dendrogram av dyreliv og planteliv var formulert lenge før Charles Darwins bok On the Origin of Species kom ut.
Den første som foreslo at alle organismer hadde et felles opphav var Pierre-Louis Moreau de Maupertuis i sin Essai de Cosmologie fra 1751. Ideen om transmutasjon av arter ble allment kjent i vitenskapelige krester gjennom Erasmus Darwins Zoönomia fra 1796 og Jean-Baptiste Lamarcks Philosophie Zoologique fra 1809. I engelsktalende deler av verden ble begrepet gjort kjent for allmuen gjennom Robert Chambers' Vestiges of the Natural History of Creation, som var svært populær og ble mye lest.